[{"text_idx": "#000001", "text": "Estas realigita jam duono de la projekto \u201cMultlingva akcelilo\u201d (angle: Multilingualism Accelerator), subtenata de la Eu\u0306ropa Unio pere de la programo \u201cErasmus+\u201d. La projekto celas pretigi instru-materialojn por unuas\u0302tupaj bazlernejoj (de la tria kaj kvara lernojaro). La projekto eliras de la fama Zagreba metodo por instrui Esperanton kaj strebas adapti g\u0302in por pli juna publiko. Envolvitaj estas nau\u0306 partneroj el kvin landoj (inkluzive de E@I), en pluraj el tiuj organizoj laboras esperantistoj, kaj Eu\u0306ropa Esperanto-Unio estas asociita partnero."}, {"text_idx": "#000003", "text": "Kelkaj studoj montris, ke lernado de la modela lingvo Esperanto dum unu jaro plirapidigas la lernadon de pluaj lingvoj. Tio okazas pro tio, ke c\u0302i tiu modela lingvo estas tre facila, ne havas esceptojn kaj estas logike konstruita, kio ebligas al infanoj ludi kun la lingvo kaj facile kompreni la lingvajn principojn per malkonstruo kaj rekonstruo de vortoj kaj frazoj. Tiel, pli ol aliaj lingvoj, g\u0302i motivas ilin lerni per memstara konstruado de frazoj."}, {"text_idx": "#000005", "text": "Kio kreig\u0302os kadre de la projekto?"}, {"text_idx": "#000006", "text": "1. Lernofacigilaj materialoj por multlingva akcelado en elektronika formo: moduloj por 32 horoj estos kreitaj, kaj materialoj en elektronika formo estos produktitaj, inkluzive de speciala programo por au\u0306tomata kreado de instruaj frazoj."}, {"text_idx": "#000007", "text": "2. Pedagogia metodaro kun instrukcioj por instruistoj: praktikaj informoj (fonaj informoj, instrukcioj pas\u0302on post pas\u0302o, ktp.) por ebligi memstaran uzadon al instruistoj."}, {"text_idx": "#000008", "text": "3. Portalo por instruistoj kun tau\u0306gaj materialoj por efektivigi la programon en klasc\u0302ambroj: la retejo enhavos informojn por instruistoj pri la avantag\u0302oj de la lernado de la modela lingvo antau\u0306 fremdaj lingvoj; moduloj kun els\u0302uteblaj materialoj kaj pedagogia metodaro por uzi la materialojn en klasc\u0302ambroj; informoj por lernantoj; interagaj materialoj memlernado; ligiloj al EU-projektoj kaj aliaj rilataj retejoj; forumoj por inters\u0302ang\u0302i spertojn kaj alirojn."}, {"text_idx": "#000018", "text": "Jazyky na dlani \u2013 ako uc\u030cit\u030c inovati\u0301vne a efekti\u0301vne\nPoc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]